Tameṭṭut deg usefru-agi, tɣil ad tidir tudert ẓiḍen d urgaz itḥemmel: “wa ad isel i wa”, “wa ad ireffed wa”, di sin ad rnun yal tagnit iseɛben, ad rnun uguren n ddunit, tufa-d iman-is ur tezmir ara ad tettkel fell-as axatar awal-is ur yesɛi ara azal. Tameṭṭut meskint d nnya, tettamen s lehdur ẓiḍen, tɣil mi d-as ikellax si yimeslayen, ad as-yili di lmendad netta ziɣ ihegga-as tamuffirt ɣer zdat,d lqlil neɣ ahat ulac akk, ad nwali argaz yerfed tameṭṭut-is ma yella teɣli, neɣ tesεa uguren ad as- yekkes aɣilif ad t-af ɣer yidisan-is, meεna xas akken nettat ad tesεu ṭmaε amer ad ibeddel , alma tewweḍ ɣer tegnit temraraɣ, i d-tuki belli ur tesεi ara argaz ɣer tama-s, nekkenti ilaq ad d nefk cit tamuɣli n wid -id-yefkan rray-nsen, ɣef wayagi yessefk fell-aɣ ad nexdem s tmuɣli n Mass Ben Muḥemmed id aɣ-d-yennan deg udiwenni i nexdem yides: « Nekk ur qbileɣ ara lbaṭel-agi ixeddmen di tmeṭṭut, ayɣer nekkni s yergazen n leqbayel ur as-nettak ara azal-is di tmetti ».